Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Zvýšenie a zjednotenie odvodovej úľavy pre študentov bude mať pozitívny vplyv na čistý príjem dohodárov-študentov v prípade, ak ich vymeriavací základ bude presahovať hranice odvodovej úľavy podľa súčasného právneho stavu.  
	
Kvantifikujte: 	V prípade, že osoba mladšia ako 18 rokov veku pracuje na základe dohody o brigádnickej práci študenta s mesačným zárobkom najmenej 200 eur dôjde v roku 2015 k zvýšeniu jej čistého mesačného príjmu v porovnaní so súčasným právnym stavom o 9,10 eura, čo znamená o 109,20 eura ročne (pre osobu, ktorej sa v plnom rozsahu dotkne daň z príjmu fyzických osôb bude rast čistého príjmu predstavovať mesačne 7,37 eura, čo znamená ročne 88,44 eura).   

V prípade, že osoba staršia ako 18 rokov veku pracuje na základe dohody o brigádnickej práci študenta s mesačným zárobkom najmenej 200 eur dôjde v roku 2015 k zvýšeniu jej čistého mesačného príjmu v porovnaní so súčasným právnym stavom o 2,59 eura, čo znamená o 31,08 eura ročne (pre osobu, ktorej sa v plnom rozsahu dotkne daň z príjmu fyzických osôb bude rast čistého príjmu predstavovať mesačne 2,09 eura, čo znamená ročne 25,08 eura).   

Na základe štatistických údajov Sociálnej poisťovne za mesiac máj 2013 je možné osoby mladšie ako 18 rokov veku v závislosti od mesačného vymeriavacieho základu rozdeliť nasledovne: 
0 až 199,99 eur - 5 385 osôb - zastúpenie 97,1%;
200 až 399,99 eur - 136 osôb - zastúpenie 2,5%; 
400 až 599,99 eur - 16 osôb - zastúpenie 0,3%;
600 až 799,99 eur - 3 osoby - zastúpenie 0,1%;
800 až 999,99 eur - 2 osoby - zastúpenie 0,0%;
nad 1 000 eur -  2 osoby - zastúpenie 0,0%.

Na základe štatistických údajov Sociálnej poisťovne za mesiac máj 2013 je možné osoby staršie ako 18 rokov veku v závislosti od mesačného vymeriavacieho základu rozdeliť nasledovne: 
0 až 199,99 eur - 55 447 osôb - zastúpenie 89,2%;
200 až 399,99 eur - 5 081 osôb - zastúpenie 8,2%; 
400 až 599,99 eur - 1 136 osôb - zastúpenie 1,8%;
600 až 799,99 eur - 333 osôb - zastúpenie 0,5%;
800 až 999,99 eur - 91 osôb - zastúpenie 0,1%;
nad 1 000 eur -  89 osôb - zastúpenie 0,1%.
	
•	Rast alebo pokles príjmov/výdavkov            na priemerného obyvateľa		
•	Rast alebo pokles príjmov/výdavkov                  za jednotlivé ovplyvnené  skupiny domácností
•	Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Prostredníctvom zvýšenia a zjednotenia hranice odvodovej úľavy na dôchodkové poistenie pre študentov dôjde k uľahčeniu prístupu študentov na trh práce. 

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	
Očakáva sa pozitívny vplyv na rovnosť príležitostí, keďže študenti majú ťažšie postavenie na trhu práce a vyššia odvodová úľava by im mala napomôcť sa presadiť. 

Bez vplyvu na rodovú rovnosť.
	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	Návrh zákona má pozitívny vplyv na zamestnanosť v Slovenskej republike.